Atomii sunt bizari și incredibil de mici.
Un fir de păr are grosimea a 500 000 de atomi de carbon suprapuși
Priviți-vă pumnul: conține trilioane de atomi
Dacă un atom ar fi cât o mărgea, cât de mare ar fi pumnul?
Ar fi cam de dimensiunea Pământului. Încă nu puteți vizualiza?
Să încercăm altfel.
....
Priviți-vă degetul și imaginați-vă că vârful său este de dimensiunea camerei în care vă aflați
Acum umpleți camera cu boabe de orez: un bob reprezintă o celulă din vârful degetului
Privind mai îndeaproape bobul, o celulă este acum de dimensiunea camerei în care vă aflați
Să o umplem cu orez din nou. Aceasta este mărimea unei proteine
În final, să umplem toate spațiile dintre boabe cu granule de nisip
Aceste granule ar fi cam de dimensiunea atomilor.
Din ce sunt compuși atomii?
Pentru a înțelege mai ușor, să presupunem momentan că atomii arată astfel
Un atom este alcătuit din 3 particule elementare: neutroni, protoni și electroni
Protonii și neutronii se alipesc și formează nucleul, ținut intact de către forța nucleară tare
Una dintre cele 4 forțe fundamentale ale Universului.
Particulele sunt alcătuite din cuarci și ținute împreună de gluoni. Nimeni nu știe cât de mici sunt cuarcii.
Credem că ar putea fi puncte, precum în geometrie
Încercați să vi le imaginați ca obiecte cu 0 dimensiuni (puncte)
Se crede că cuarcii și electronii sunt componentele de bază ale materiei din Univers
Electronii orbitează nucleul, deplasându-se cu 2200 km/s
suficient de repede pentru a înconjura Pământul în 18 secunde
Asemenea cuarcilor, credem că electronii sunt particule fundamentale...
99.999 999 999 999 %
din volumul unui atom este vid... Dar de fapt nu este.
Ceea ce noi percepem ca vid este de fapt spațiu umplut de fluctuații cuantice
câmpuri care posedă energie potențială, contruiesc și dizolvă spontan
Aceste fluctuații au un impact fundamental asupra interacțiunii dintre particulele cu sarcină electrică.
Dar despre aceasta în alt videoclip.
Cât spațiu umplu de fapt nucleul și electronii?
Dacă am scădea toate spațiile dintre atomii clădiri Empire State
clădirea ar ajunge la dimensiunea unui bob de orez. Atomii tuturor oamenilor ar încăpea într-o linguriță.
Există obiecte rare în care există astfel de stări. În stele neutronice, nucleele atomilor
sunt atât de apropiate încât masa a 3 Sori ar încăpea într-un obiect lat de doar câțiva kilometri.
Apropo, cum arată atomii?
Arată cam așa.
Electronii sunt în același timp unde și particule.
Putem calcula poziția unui electron doar cu o anumită probabilitate.
Acești nori de probabilitate, numiți orbitali, sunt spațiul unde electronii ar putea fi, cu o probabilitate de 95%,
probabilitatea de a găsi un atom scade spre 0 odată cu depărtarea de nucleu
dar nu devine niciodată 0, ceea ce înseamnă că
teoretic, electronul unui atom ar putea fi de cealaltă parte a Universului
Toate aceste lucruri ciudate compun întreaga materie din Univers.
Pentru multe elemente fundamentale nu este nevoie de o mulțime de particule elementare
Doar 3. Un proton și un electron formează un atom de hidrogen
Dacă se adaugă un proton și un neutron, se obține heliu
Cu încă câteva particule, se obține carbon, fluor, aur ș.a.m.d
Atomii unui element sunt identici:
Toți atomii de hidrogen din Univers sunt identici
Hidrogenul din corpul vostru este identic cu cel din Soare
Sunteți confuzi? Noi cu siguranță că da.
Nimic de asemenea dimensiuni nu are sens în lumea pe care o vedem
și încă nu am vorbit despre mecanica cuantică sau regnul particulelor, care sunt și mai ciudate
Modelul atomic s-a schimbat de-a lungul timpului
iar cel actual probabil că nu va fi ultimul.
Haideți să ajutăm oamenii de știință și să așteptăm noul val de informații năucitoare
despre această lume stranie ce reprezintă baza existenței noastre.